Gempa bumi Utara Itali 2012

Pada Mei 2012, dua gempa bumi besar berlaku di Utara Itali, menyebabkan 24 kematian dan kemusnahan meluas.

Gempa bumi pertama, bermagnitud 6.1, melanda kawasan Emilia-Romagna, kira-kira 36 kilometer (22 batu) utara bandar Bologna, pada  jam 04:03 waktu tempatan (02:03 UTC). Pusat gempa terletak di antara Finale Emilia dan San Felice sul Panaro. Dua gegar penghujung bermagnitud 5.2 terjadi, sekitar satu jam selepas gempa utama dan satu lagi kira-kira 11 jam selepas gempa utama. Tujuh orang terbunuh.

Satu gempa bumi bermagnitud 5.8 melanda kawasan yang sama sembilan hari kemudian, pada 29 Mei, menyebabkan 17 orang lagi maut dan kerosakan meluas, teruatamanya kepada bangunan yang telah dilemahkan oleh gempa 20 Mei. Pusat gempa kali ini di Medolla pada kedalaman lebih kurang 10 km (6 bt).


 Gempa bumi 20 Mei 
Jujukan gempa bumi bermula dengan kejutan depan bermagnitud 4.0 pada 01:13 waktu tempatan (23:13 UTC 19 Mei). Dalam masa sembilan hari berikutnya, terdapat enam kejutan lanjur yang melebihi magnitud 5, 28 dengan magnitud 4–5 dan 139 dengan magnitud 3–4. Gempa utama dapat dirasai di Switzerland.

Mekanisme fokus menunjukkan yang gempa bumi ini terjadi akibat sesar tujah, dengan arah mampatan utara-selatan, pada satah sesar aliran barat-timur. Jenis gelinciran ini sepadan dengan latar tektonik kawasan.

 Gempa bumi 29 Mei 
Pada 29 Mei (sekitar 09:00 CEST, 07.00 UTC), satu gempa bumi bermagnitud 5.8 melanda kawasan yang sama. Hipopusat dianggarkan terletak 5–10 kilometer (3–6 batu) di bawah Mirandola. Satu siri kejutan lanjur kuat dengan magnitud melebihi 5 terjadi antara 12:55 dan 13:02 waktu tempatan. Kejutan 09:00 dan 13:00 dirasai di seluruh Utara Itali, sehingga wilayah Aosta. Gempa 09:00 juga dapat dirasai di Austria dan Switzerland. Dua gegar penghujung pada 12:55 dan 13:02 juga dapat dirasai di Austria.

Gempa bumi ini memiliki mekanisme yang sama dengan kejutan 20 Mei.

 Lihat juga 
 Senarai gempa bumi di Itali

 Rujukan 

 Pautan luar 

Kategori:2012 di Itali
Itali
2012